Litra

Litra AS er en transportbedrift (lastebiltrafikk) med hovedsete på Lillehammer.

Forhistorie

Litra AS har en historie som går helt tilbake til 1917. Litra i dag et av Norges eldste transportselskaper. Litra er en sammenslutning og videreføring av tradisjonsrike transportbedrifter som Gausdal Bilselskap AS (GB) og Lillehammer-Ringsaker Bilruter AS (LRB).

Hovedmomenter fra Litra sin historie
Litra AS etableres 1. november 1986 etter sammenslutningen av GB og LRB. Men navnet Litra kom etter fusjonen. Midlertidig navn var GB-LRB AS. Virksomheten ble samlet på Bæla nord for Lillehammer sentrum.

 1988: Jarl Kvam Transport blir etablert som propantransportør for Norol.
 1990: Ekehaug og Karlsen Transport AS blir etablert i mars av Anders Ekehaug og Steinar Karlsen, med kjøring mellom Norge og Italia.
 1995: Selskapet Martinsen Transport AS blir stiftet 2. januar av Odd Kristian Martinsen og Arnfinn Gjestrum. Selskapet er en direkte videreføring av transportselskap Odd Kristian Martinsen etablerte i 1966.
 1996: Litra selger bussvirksomheten (Litra Buss) til Swebus AB. Verkstedsdriften overtas av Maltrud Last og Buss AS. Litra overtar de to Gjøvik-baserte transportselskapene Vestoppland Last AS og Gjøvikterminalen AS.
 1997: Litra starter distribusjon av mineralvann.
 1998: Litra overtar 50 % av aksjene i Arnkværn Miljø og Renovasjon AS.
 2001: Litra fisjonerer grusvirksomheten, som senere kjøpes av Kolo Veidekke AS. Litra selger Vestoppland Last AS til Veøy Billag AS.
 2002: Litra fisjonerer eiendomsdelen i Litra Eiendom Lillehammer AS.
 2003: Martinsen Transport AB blir etablert, med drivstofftransporter i Gøteborg.
 2007: Containervirksomheten selges.
 2008: Litra overtar Martinsen Transport AS som eier Martinsen Transport AB og 25 % av Scan Tank AS.
 2008: Scan Tank AS overtar Ekehaug og Karlsen Transport AS i Voss. Nytt navn på selskapet blir Scan Tank Gass AS.
 2009: Litra etablerer selskapet Malvik Vask og Terminal AS sammen med Nortura SA og Malvik Fryselager AS.
 2010: Martinsen Transport AS kjøper 52 % av aksjene i Trønder Tank AS som eier 25 % av Scan Tank AS.
 2014: Scan Tank Gass AS blir et heleid datterselskap av Litra AS. Scan Tank AS fusjonerer med Martinsen Transport AS som med dette blir en landsdekkende transportør av farlig gods. Scan Tank Gass AB i Sverige blir etablert, med langsiktig kontrakt på transport av naturgass (LNG) for Skangas AS. Semi-vogntogene blir bygget for 60 tonns totalvekt.
 2015: Litra AS skiller ut termovirksomheten og bulkvirksomheten til egne selskaper: Litra Termo AS og Litra Bulk AS, og blir et holding-/morselskap med støttefunksjoner for hele konsernet.
 2016: Scan Tank Gass AS og Jarl Kvam Transport AS fusjoneres til et selskap med navnet Litra Gass AS, og blir et datterselskap av Litra AS. Begge transportselskapene har fraktet naturgass siden henholdsvis 1999 og 2001.

Litteratur

Eksterne lenker 
 

Norske logistikkselskaper
Tidligere norske busselskaper
Kollektivtransport i Innlandet
Opplands samferdselshistorie